L 132/12
FI
Euroopan unionin virallinen lehti
6.5.2022
(21)
Yhdysvallat ilmoitti komissiolle myös yhdestä muusta korkeapatogeenisen lintuinfluenssan taudinpurkauksesta siipikarjassa.
Tämä taudinpurkaus havaittiin Minnesotan osavaltiossa Yhdysvalloissa, ja se vahvistettiin laboratorioa­ nalyysillä (RT-PCR) 23 päivänä huhtikuuta 2022.
(22)
Yhdysvallat ilmoitti komissiolle myös yhdestä muusta korkeapatogeenisen lintuinfluenssan taudinpurkauksesta siipikarjassa.
Tämä taudinpurkaus havaittiin Utahin osavaltiossa Yhdysvalloissa, ja se vahvistettiin laboratorioana­ lyysillä (RT-PCR) 25 päivänä huhtikuuta 2022.
(23)
Yhdysvallat ilmoitti komissiolle myös kahdesta muusta korkeapatogeenisen lintuinfluenssan taudinpurkauksista siipikarjassa: yksi taudinpurkaus havaittiin Pohjois-Dakotan osavaltiossa Yhdysvalloissa ja toinen Pennsylvanian osavaltiossa Yhdysvalloissa.
Kumpikin taudinpurkaus vahvistettiin laboratorioanalyysilla (RT-PCR) 26 päivänä huhtikuuta 2022.
(24)
Kanadan, Yhdistyneen kuningaskunnan ja Yhdysvaltojen eläinlääkintäviranomaiset muodostivat tartunnan saaneiden pitopaikkojen ympärille 10 kilometrin valvontavyöhykkeen ja toteuttivat hävittämistoimenpiteitä korkeapatogeenisen lintuinfluenssan esiintymisen rajoittamiseksi ja kyseisen taudin leviämisen estämiseksi.
(25)
Kanada, Yhdistynyt kuningaskunta ja Yhdysvallat ovat toimittaneet komissiolle tietoja epidemiologisesta tilanteesta alueillaan ja toteuttamistaan toimenpiteistä korkeapatogeenisen lintuinfluenssan leviämisen estämiseksi.
Komissio on arvioinut nämä tiedot.
Arvioinnin perusteella ja unionin eläinterveystilanteen suojelemiseksi siipikarjan, siipikarjan sukusolujen ja alkioiden sekä siipikarjasta ja riistalinnuista saatavan tuoreen lihan saapumisen unioniin Kanadan, Yhdistyneen kuningaskunnan ja Yhdysvaltojen eläinlääkintäviranomaisten muodostamilta alueilta, joihin sovelletaan rajoituksia korkeapatogeenisen lintuinfluenssan äskettäisten taudinpurkausten vuoksi, ei pitäisi enää olla sallittua.
(26)
Lisäksi Yhdistynyt kuningaskunta on toimittanut päivitetyt tiedot alueensa epidemiologisesta tilanteesta, joka liittyy viiteentoista siipikarjan pitopaikoissa havaittuun korkeapatogeenisen lintuinfluenssan taudinpurkaukseen.
Yhdistynyt kuningaskunta on toimittanut tiedot myös toimenpiteistä, jotka se on toteuttanut kyseisen taudin leviämisen estämiseksi.
Kyseisen korkeapatogeenisen lintuinfluenssan taudinpurkauksen jälkeen Yhdistynyt kuningaskunta on toteuttanut hävittämistoimenpiteitä taudin leviämisen torjumiseksi ja rajoittamiseksi.
Lisäksi Yhdistynyt kuningaskunta on saanut päätökseen tarvittavat puhdistus- ja desinfiointitoimenpiteet sen jälkeen, kun hävittämistoimenpiteet oli toteutettu sen alueella sijaitsevissa siipikarjan pitopaikoissa, joissa tartuntaa esiintyi.
(27)
Komissio on arvioinut Yhdistyneen kuningaskunnan toimittamat tiedot ja todennut, että siipikarjan pitopaikoissa havaitut kyseiset viisitoista korkeapatogeenisen lintuinfluenssan taudinpurkausta, joista Yhdistynyt kuningaskunta on toimittanut päivitetyt tiedot, on selvitetty eikä siipikarjasta saatujen hyödykkeiden tuloon unioniin liity enää riskiä, kun on kyse niistä Yhdistyneen kuningaskunnan vyöhykkeistä, joilta siipikarjasta saatujen hyödykkeiden tulo unioniin on keskeytetty kyseisten taudinpurkausten vuoksi.
(28)
Komission täytäntöönpanoasetuksella (EU) 2022/649 (4) muutettiin vyöhykettä GB-2.44 koskevia rivejä täytäntöön­ panoasetuksen (EU) 2021/404 liitteissä V ja XV olevissa Yhdistynyttä kuningaskuntaa koskevissa kohdissa.
Koska on havaittu virhe, vyöhykettä GB-2.44 koskevat rivit olisi oikaistava asianmukaisesti.
Oikaisua olisi sovellettava täytäntöönpanoasetuksen (EU) 2022/649 soveltamispäivästä.
(29)
Sen vuoksi täytäntöönpanoasetuksen (EU) 2021/404 liitteitä V ja XIV olisi muutettava.
(30)
Kun otetaan huomioon korkeapatogeenisen lintuinfluenssan nykyinen epidemiologinen tilanne Kanadassa, Yhdistyneessä kuningaskunnassa ja Yhdysvalloissa sekä vakava riski taudin kulkeutumisesta unionin alueelle, täytäntöönpanoasetukseen (EU) 2021/404 tällä asetuksella tehtävien muutosten olisi tultava voimaan kiireellisesti.
(31)
Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
(4) Komission täytäntöönpanoasetus (EU) 2022/649, annettu 20 päivänä huhtikuuta 2022, täytäntöönpanoasetuksen (EU) 2021/404 liitteiden V ja XIV muuttamisesta siltä osin kuin on kyse Kanadaa, Yhdistynyttä kuningaskuntaa ja Yhdysvaltoja koskevista kohdista niiden kolmansien maiden luetteloissa, joista siipikarjan, siipikarjan sukusolujen ja alkioiden sekä siipikarjasta ja riistalinnuista saatavan tuoreen lihan lähetysten saapuminen unioniin on sallittua (EUVL L 119, 21.4.2022, s. 5).